ബോളിവുഡ് താരം ഹൃഥ്വിക് റോഷൻറെ ഫേസ്ബുക്ക് പേജ് ഹാക്ക് ചെയ്തു . ഹാക്ക് ചെയ്തയാൾ പേജിൻറെ പ്രൊഫൈൽ പിക്ചർ മാറ്റി സ്വന്തം ചിത്രം ഇട്ടു . ഒപ്പം പേജിൽ ഇയാൾ ഫേസ്ബുക്ക് ലൈവും സംഘടിപ്പിച്ചു . ഇതോക്കെ കണ്ട് ആരാധകർ ഞെട്ടി . കോയി മിൽഗയയും ക്രിഷും പോലെ താരത്തിന്റെ പുതിയ ലുക്കാണോ എന്ന് സംശയിച്ചവരുമുണ്ട് . പേജ് തട്ടിയെടുത്ത ഹാക്കർ തൻറെ ചിത്രം പ്രൊഫൈൽ ഫോട്ടോയാക്കി മാറ്റി ആരാധകരോട് സംവദിക്കുകയായിരുന്നു . സംഭവം നടന്ന് മണിക്കൂറുകൾക്കക്കം ഹൃതിക് റോഷൻ പേജ് തിരിച്ചുപിടിച്ചു . പേജ് മറ്റൊരാൾ ഹാക്ക് ചെയ്തതാണെന്നും ഇപ്പോൾ എല്ലാം സാധാരണഗതിയിലാണെന്നും ഹൃഥ്വിക്ക് പിന്നീട് പോസ്റ്റ് ഇട്ടു .